Aga jääb ju küsimus, et kust see vaene firma/müügijuht oskab nüüd leida hea internetiturunduja? Selles suhtes on kaks probleemi - esiteks jutu järgi on kõik internetiturundajad ja teiselt poolt väga raske on millegi muu kui GA järgi üldse hinnata asja.

Ma vahepeal satun toredate "internetiturundujate" rünnakuobjektiks - mulle on helistanud vähemalt 3 Google Adsi ainuesindajat!!! Eestis - samas ükski neist ei ole mulle suutnus selgeks teha, mida nad siis rohkem annavad mulle kui AdWordsist otse reklaami ostes... Samuti helistavad bännerimüüjad, kes isegi ei oska öelda oma lehe basic statistikat (külastatavus, viibitud aeg jms.)

Ja seega on isegi mul raske otsustada, kes ja mis on hea internetiturundus... Ometi olen ma ju selle teemaga küllaltki lähedalt kokku puutuv inimene. Ja seetõttu ei üllatagi mind, et firmajuhtidele on lihtsam müüja disaini kui struktuuri - ilus, roosa ja bling-bling - see ju tekitab emotsiooni.

Võibolla kui ma oleksin internetiturundaja, siis ma üritaksin firmadele kõigepealt tõestada internetiturunduse kasu mõne kampaaniatoote näol - sobiv kampaanialeht, hästi sihitud reklaam ja üle ootuste tulemus teeks kindlasti firmajuhile ka lihtsamaks selle otsuse, et uue kodulehe alla tuleb panna tuhandeid (ja kui mitte kümned tuhandeid eurosid...) Aga see tundub päris keeruline müük olema ja seda saavad lubada endale ainult parimad - seega hea, et ma ei ole internetiturundaja ;)